ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
একদিনে রেকর্ড সংখ্যক করোনা পরীক্ষায় ভারত আরো একবার সাফল্যলাভ করেছে
নতুন দিল্লি, ৩০ আগস্ট, ২০২০
ভারত কোভিড-১৯ এর বিরুদ্ধে লড়াইয়ে একটি গুরুত্বপূর্ণ মাইলফলক অতিক্রম করেছে। এই প্রথম একদিনে ১০.৫ লক্ষেরও বেশি কোভিড পরীক্ষা করা হয়েছে।
গত ২৪ ঘন্টা ১০,৫৫,২৭টি নমুনা পরীক্ষা করা হয়েছে। এখন ভারতে প্রতিদিন ১০ লক্ষেরও বেশি নমুনা পরীক্ষার জন্য চিকিৎসা ব্যবস্থাপনা জোরদার করা হয়েছে।
এ পর্যন্ত ভারতে ৪.১৪ কোটি  নমুনা পরীক্ষা করা হয়েছে। কেন্দ্রীয় সরকার রাজ্য / কেন্দ্রশাসিত অঞ্চলগুলির সঙ্গে ঘনিষ্ঠ সমন্বয় বজায় রেখে কোভিড-১৯ এর বিরুদ্ধে লড়ায়ে "পরীক্ষা, অনুসন্ধান, চিকিৎসা" অব্যাহত রেখেছে। লাগাতার পরীক্ষা চালানোর ফলে দ্রুত করোনা আক্রান্ত রোগীকে শনাক্তকরণ সম্ভব হচ্ছে। এ ছাড়াও যাদের মৃদু ও স্বল্প উপসর্গ রয়েছে, তাদের তৎক্ষনাত গৃহ নজরদারির মধ্যে রাখা সম্ভবপর হচ্ছে।
দৈনিক-ভিত্তিতে নমুনা পরীক্ষার সংখ্যাও বৃদ্ধি পেয়েছে। প্রতি ১০ লক্ষ জনসংখ্যায় নমুনা পরীক্ষার সংখ্যা বেড়ে হয়েছে ৩০ হাজার ৪৪। কেন্দ্রীয় স্বাস্থ্য ও পরিবার কল্যাণ মন্ত্রক কোভিড-১৯ মোকাবিলায় সময়মতো নির্দেশিকা জারি করেছে।
দেশে প্রতিদিনই নমুনা পরীক্ষাগারের সংখ্যা বাড়ছে।দেশে আজ পর্যন্ত ১ হাজার ৩টি সরকারি এবং ৫৮০টি বেসরকারি পরীক্ষাগারে নমুনা পরীক্ষার করা হচ্ছে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/SS
কেন্দ্রীয়মন্ত্রিসভা
জ্যোতির্বিজ্ঞানে বৈজ্ঞানিক ও কারিগরি সহযোগিতার বিষয়ে ভারত ও স্পেনের মধ্যে সমঝোতাপত্র স্বাক্ষরের বিষয়টিতে অনুমোদন দিয়েছে কেন্দ্রীয় মন্ত্রিসভা
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জ্যোতির্বিজ্ঞানে বৈজ্ঞানিক ও কারিগরি সহযোগিতার বিষয়ে বেঙ্গালুরুর ইন্ডিয়ান ইন্সটিটিউট অফ অ্যাস্ট্রোফিজিক্স এবং ফ্রান্সের ইন্সটিটুটো দ্য অ্যাস্ট্রোফিজিকা দ্য কানারিস  ও গ্রান্টেকান এসএ -র মধ্যে সমঝোতাপত্র স্বাক্ষরের বিষয়টি জানানো হয়েছে।
এই সমঝোতাপত্রের ফলে, ১) নতুন বৈজ্ঞানিক গবেষণার ফলাফল, ২) নতুন প্রযুক্তি, ৩) বৈজ্ঞানিক বিভিন্ন বিষয় নিয়ে আলোচনা ও প্রশিক্ষণের মাধ্যমে দক্ষতা বৃদ্ধি, ৪) যৌথ বৈজ্ঞানিক প্রকল্প ইত্যাদি নিয়ে কাজ করা হবে।
এই সমঝোতাপত্রের ফলে যৌথ গবেষণা প্রকল্প, প্রশিক্ষণ কর্মসূচি, সম্মেলন ইত্যাদিতে বৈজ্ঞানিক, ছাত্রছাত্রী ও প্রযুক্তিবিদরা অংশ নেবেন। এর ফলে, বৈজ্ঞানিক মেধা ও গবেষণার ভিত্তিতে বিভিন্ন প্রকল্পে সহায়তা করা হবে। সংশ্লিষ্ট সংস্থাগুলির মধ্যে টেলিস্কোপ প্রযুক্তি, রোবোটিক্স টেলিস্কোপ এবং অন্যান্য ক্ষেত্রে প্রযুক্তি উদ্ভাবনে একযোগে কাজের সুযোগ তৈরি হবে।
CG/CB/SB
(
স্বাস্থ্যওপরিবারকল্যাণমন্ত্রক
রক্তের মজুত ভান্ডার যথেষ্ট পরিমানে রাখার জন্য ভ্রাম্যমান রক্তদান ব্যবস্থা গড়ে তোলার মাধ্যমে রক্ত সংগ্রহ করে, প্রয়োজন অনুসারে তা সরবরাহ করার পরামর্শ
নতুন দিল্লি, ২১ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, বুধবার নির্মাণভবনে এক ভিডিও কনফারেন্সিং-এর মাধ্যমে রেডক্রস যোদ্ধাদের অভিনন্দন জানান। তাঁর ভাষণে ড. বর্ধন কোভিড – ১৯ এর মোকাবিলায় সরকারী নানা পদক্ষেপের কথা বিস্তারিতভাবে জানান। ভারতীয় রেডক্রস সোসাইটি –এর ওডিশা, তামিলনাডু, হরিয়ানা, অন্ধ্রপ্রদেশ, অসম, তেলেঙ্গানা, দিল্লি এবং কর্ণাটকের প্রতিনিধিরা মন্ত্রীকে, তাঁদের নিজ নিজ রাজ্যে গৃহীত নানা উদ্যোগের কথা জানান। এই ভিডিও কনফারেন্সে আইআরসিএস-এর মহাসচিব শ্রী আর. কে. জৈন উপস্থিত ছিলেন।
স্বাস্থ্যমন্ত্রী জানান, কোভিড – ১৯ এর মোকাবিলায় সময় নষ্ট না করে ভারতই প্রথম ব্যবস্থা নিতে শুরু করে। যে দিন সারা পৃথিবী, চীনের সংক্রমণের খবর জানতে পেরেছিল, তার পরের দিনই ভারত, যৌথ নজরদারী গোষ্ঠীর মাধ্যমে পরিস্থিতির পর্যালোচনার কাজ শুরু করেছিল। প্রধানমন্ত্রী নরেন্দ্র মোদী, কেন্দ্রীয় স্বাস্থ্যমন্ত্রীর নেতৃত্বে একটি মন্ত্রিগোষ্ঠী গঠন করেন। এই মন্ত্রিগোষ্ঠী, পরিস্থিতি অনুযায়ী বিভিন্ন সিদ্ধান্ত গ্রহণ করে থাকে। ড. হর্ষ বর্ধন বলেন, বিমানবন্দর, সমুদ্রবন্দর ও স্থলসীমা বন্দরে সকলকে পরীক্ষার কাজ শুরু হয়। ২৩ মার্চ থেকে কোনো আন্তর্জাতিক বিমান ভারতে নামার অনুমতি দেওয়া হচ্ছে না।
স্বাস্থ্যমন্ত্রী জানান, প্রথমে কোভিড – ১৯ এর নমুনা পরীক্ষা করার জন্য মার্কিন যুক্তরাষ্ট্রে পাঠাতে হত। এখন দেশে ২০০টি পরীক্ষাগারে এই পরীক্ষা – নিরীক্ষার কাজ চলে। ভারতে এখন যথেষ্ট সংখ্যায় কোভিড – ১৯ এর চিকিৎসার জন্য হাসপাতাল, পিপিই, এন৯৫ মাস্ক, ভেন্টিলেটর এবং ওষুধ রয়েছে।
স্বেচ্ছায় রক্তদানকে উৎসাহ দেওয়ার জন্য তিনি আইআরসিএস-এর কাছে প্রস্তাব দেন, তাঁরা যেন রক্তদাতাদের কাছে গিয়ে রক্ত সংগ্রহ করে নিয়ে আসেন। মন্ত্রী, আইআরসিএস-কে আরো পরামর্শ দেন, যাঁরা কোভিড – ১৯ থেকে সুস্থ হয়ে গেছেন, তাঁদের থেকে রক্তরস সংগ্রহ করে, সেই রস সংক্রমিতদের শরীরে দেবার উদ্যোগ নিতে হবে। যাতে এই প্রক্রিয়ায় সংক্রমিতরা দ্রুত সুস্থ হয়ে ওঠতে পারেন।
মন্ত্রী, রেডক্রসের সদস্যদের ভূমিকার ভূয়সী প্রশংসা করেন। আইআরসিএস-এর মহাসচিব শ্রী আর. কে. জৈন জানান, করোনা ভাইরাসের মোকাবিলায় কেন্দ্রের উদ্যোগের সঙ্গে রেডক্রসের সদস্যরা একযোগে কাজ করবেন। তিনি আরো বলেন, দেশজুড়ে রেডক্রসের ১১০০ শাখা থেকে সদস্যরা বিভিন্ন বিপর্যয়ে মানুষকে সাহায্য করে থাকেন। ভিডিও কনফারেন্সে যোগদানের জন্য কেন্দ্রীয় স্বাস্থ্যমন্ত্রী সকল সদস্যকে ধন্যবাদ জানান এবং কোভিড – ১৯ এর মোকাবিলায় তাঁদের নিরন্তর প্রয়াসের প্রশংসা করেন।
(CG/CB/SFS
পেট্রোলিয়ামওপ্রাকৃতিকগ্যাসমন্ত্রক
বিকল্প জ্বালানি হিসাবে ইথানল
নতুন দিল্লি, ৩ ফেব্রুয়ারি, ২০২১
সরকার জাতীয় জৈব জ্বালানি নীতি, এনবিপি- ২০১৮ অনুযায়ী ইথানল মিশ্রিত পেট্রোল, ইবিপি'র প্রচার শুরু করেছে। এর মাধ্যমে ২০৩০ সালের মধ্যে প্রধান জ্বালানি হিসেবে পেট্রলে ২০ শতাংশ ইথানল মিশ্রণের একটা পরিকল্পনা রূপায়ন হবে বলে আশা প্রকাশ করা হচ্ছে। সরকার আখ এবং খাদ্যশস্য থেকে ইথানল তৈরির জন্য অনুমোদন দিয়েছে। খাদ্য ও গণবণ্টন বিভাগের পক্ষ থেকে জানানো হয়েছে যে, ইথানল উৎপাদনের খরচ ক্ষেত্রবিশেষের নির্ভর করে। এতদসত্ত্বেও সরকার ইথানল তৈরির ওপর নির্ধারিত মূল্য বেঁধে দিয়েছে। যেমন-
সি হেভি মোলাসেস বা গুড় থেকে তৈরি ইথানলের মূল্য প্রতি লিটারে- ৪৫ টাকা৬৯ পয়সা।
বি হেভি মোলাসেস বা গুড় থেকে তৈরি ইথানলের মূল্য প্রতি লিটারে- ৫৭ টাকা ৬১ পয়সা।
সুগারক্যান জুস বা আখের রস, সুগার বা চিনি, সুগার সিরাপ থেকে তৈরি ইথানল এর মূল্য প্রতি লিটারে- ৬২ টাকা ৬৫ পয়সা।
ড্যামেজড ফুড গ্রেন বা নষ্ট হয়ে যাওয়া খাদ্যশস্য ও মেইজ বা ভুট্টা থেকে তৈরি ইথানলের মূল্য প্রতি লিটারে- ৫১ টাকা ৫৫ পয়সা।
সারপ্লাস রাইস উদ্বৃত্ত চাল উইথ ফুড কর্পোরেশন অফ ইন্ডিয়া রাইস থেকে তৈরি ইথানলের লিটার প্রতি মূল্য- ৫৬ টাকা ৮৭ পয়সা।
প্রমাণ ভিত্তিক নীতি বা ইবিপি-র আওতায় ইথানলের সরবরাহকে উৎসাহিত করতে বিভিন্ন ফিড স্টক থেকে উৎপাদিত ইথানলের পারিশ্রমিক মূল্য নির্ধারণ করা হয়েছে। পারিশ্রমিক মূল্যের পাশাপাশি বিভিন্ন ফিড স্টক থেকে ইথানল সরবরাহ বৃদ্ধির অনুমতি দেওয়া হয়েছে। ইথানলের উৎপাদন বাড়ানোর লক্ষ্যে সরকার গুড় এবং শস্য ভিত্তিক নতুন ডিস্টিলারি স্থাপন এবং চালু ডিষ্টিলারি গুলি সম্প্রসারণের ব্যবস্থা করেছে।
রাজ্যসভায় এক লিখিত প্রশ্নের জবাবে কেন্দ্রীয় পেট্রোলিয়াম ও প্রাকৃতিক গ্যাস বিষয়ক মন্ত্রী শ্রী ধর্মেন্দ্র প্রধান এই তথ্য জানিয়েছেন।
স্বরাষ্ট্র মন্ত্রক
দোকান খোলার অনুমতি নিয়ে কেন্দ্রীয় স্বরাষ্ট্র মন্ত্রকের স্পষ্টীকরণ
নতুন দিল্লি, ২৫ এপ্রিল, ২০২০
কেন্দ্রীয় স্বরাষ্ট্র মন্ত্রক গতকাল দোকান খোলার অনুমতির ব্যাপারে লকডাউন ব্যবস্থাপনার সংশোধিত নির্দেশিকায় সংশোধন সংক্রান্ত একটি আদেশ জারি করেছে।
বিস্তারিত জানতে
 লিঙ্কে দেখুন।
এই নির্দেশিকায় জানানো হয়েছে যে:
● গ্রামীণ এলাকায় শপিং মলে অবস্থিত দোকান ছাড়া অন্য সব দোকান খোলার অনুমতি দেওয়া হয়েছে।
● শহরাঞ্চলে, এককভাবে থাকা দোকান, প্রতিবেশী এলাকার দোকান এবং আবাসিক কমপ্লেক্সগুলিতে অবস্থিত দোকান খোলার অনুমতি দেওয়া হবে।
তবে বাজার / মার্কেট কমপ্লেক্স এবং শপিংমলগুলিতে অবস্থিত দোকান খোলার অনুমতি দেওয়া হয় নি।
এটি স্পষ্টভাবে জানানো হয়েছে যে, ই-কমার্স সংস্থাগুলিকে কেবলমাত্র প্রয়োজনীয় পণ্য বিক্রয় করার অনুমতি দেওয়া হয়েছে ।
আরও জানানো হয়েছে যে, মদ বিক্রির পাশাপাশি কোভিড-১৯ এর পরিচালনা সংক্রান্ত জাতীয় নির্দেশিকায় নির্দিষ্ট অন্য কিছু সামগ্রীর বিক্রিও নিষিদ্ধ রয়েছে।
সংশোধিত নির্দেশিকায় সুনির্দিষ্ট ভাবে উল্লেখ করা হয়েছে যে, রাজ্য ও কেন্দ্রশাসিত অঞ্চলের গ্রামীণ বা শহর এলাকার কনটেইনমেন্ট জোন হিসেবে ঘোষিত কোনো এলাকাতেই দোকান খোলার অনুমতি দেওয়া হয় নি।
(CG/SS
আবাসনএবংশহরাঞ্চলেরদারিদ্র্যদূরীকরণমন্ত্রক
ব্যাঙ্গালোর মেট্রো রেল প্রকল্পের ২এ এবং ২বি পর্যায়ের অনুমোদন দিয়েছে কেন্দ্রীয় মন্ত্রিসভা
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ব্যাঙ্গালোর মেট্রো রেল প্রকল্পের ৫৮.১৯ কিলোমিটার দীর্ঘ ২এ ও ২বি পর্যায়ের অনুমোদন দেওয়া হয়েছে। ২এ পর্যায়ে সেন্ট্রাল সিল্ক বোর্ড জংশন থেকে কে আর পুরম এবং ২বি পর্যায়ে কে আর পুরম থেকে হেব্বল জংশন হয়ে বিমানবন্দর পর্যন্ত মেট্রো রেলের কাজ করা হবে। পুরো প্রকল্পের ব্যায় ধরা হয়েছে ১৪,৭৮৮.১০১ কোটি টাকা। এই প্রকল্পের কাজ শেষ হলে ব্যাঙ্গালোরে গণপরিবহণ পরিকাঠামোয় নতুন পালক যুক্ত হবে।
লক্ষ্য :
এই প্রকল্প ব্যাঙ্গালোরের শহরাঞ্চলের গণপরিবহণ ব্যবস্থাকে উন্নত করবে। প্রচুর উন্নয়ন, নিজস্ব গাড়ির পরিমাণ বৃদ্ধি এবং ভারি শিল্পে প্রসার ঘটায় শহরের মধ্যে বেশ যানজটের সৃষ্টি হয়। মেট্রো রেলের নতুন অংশের কাজ শেষ হলে , শহরে যতায়াত এবং শিল্প সংস্থাগুলির বিভিন্ন কাজকর্মে সুবিধা হবে। শহরের মানুষ নিরাপদ, সুরক্ষিত এবং আরামপ্রদ গণপরিবহণ ব্যবস্থা পাবেন।
মেট্রো প্রকল্প শহরাঞ্চলের প্রচলিত যানবাহন ব্যবস্থাকে আরও আরামপ্রদ করে তুলবে। এই প্রকল্প বাস্তবায়িত হলে শহরের বাইরের অন্যান্য অংশের লোকেরাও এই পরিষেবার সুযোগ পাবেন।
CG/CB/AS/
(Visitor Counter : 123
সংখ্যালঘুবিষয়কমন্ত্রক
পবিত্র রমজান মাসের সময় লকডাউন এবং সামাজিক দূরত্ব বজায় রেখে করোনা মহামারী চ্যালেঞ্জ মোকাবিলা করতে ভারতীয় মুসলমানদের প্রতি মুক্তার আব্বাস নাকভির আবেদন
নতুনদিল্লি, ১৩ এপ্রিল, ২০২০
করোনা মহামারীর চ্যালেঞ্জের মোকাবিলা করতে কেন্দ্রীয় সংখ্যালঘু বিষয়ক মন্ত্রী, শ্রী মুক্তার আব্বাস নাকভি আজ ভারতীয় মুসলিমদের প্রতি আবেদন জানিয়েছেন যে পবিত্র রমজান মাসে তারা যেন লকডাউন এবং সামাজিক ব্যবধানের নিয়ম মেনে চলেন। ২৭ এপ্রিল থেকে রমজান মাস শুরু হওয়ার সম্ভাবনা আছে। শ্রী নাকভি কেন্দ্রীয় ওয়াকাফ পরিষদের চেয়ারম্যান। এই পরিষদের অধীনে দেশের ৭ লক্ষ নিবন্ধীকৃত মসজিদ, ঈদগা, ইমামবাড়া, দরগা সহ অন্যান্য ধর্মীয় প্রতিষ্ঠান রয়েছে।
এই প্রসঙ্গে উল্লেখযোগ্য যে, সৌদি আরব সহ বেশিরভাগ ইসলামিক রাষ্ট্র, রমজান মাসে বিভিন্ন ধর্মীয় স্থানে জমায়েত না করার সিদ্ধান্ত নিয়েছে। তিনি জানিয়েছেন, কেন্দ্রীয় ওয়াকাফ পরিষদের মাধ্যমে রাজ্য ওয়াকাফ বোর্ডগুলিকে নির্দেশ দেওয়া হয়েছে, পবিত্র রমজান মাসে তাঁরা যেন কোনো অবস্থাতেই জমায়েতের আয়োজন না করেন। বিভিন্ন ধর্মীয় এবং সামাজিক সংগঠনের সাহায্য এখানে প্রয়োজন। কারণ স্থানীয় কর্তৃপক্ষের সঙ্গে তাঁদের সহযোগিতায় পবিত্র রমজান মাসে লকডাউন এবং সামাজিক ব্যবধান বজায় রাখা সম্ভব হবে।
শ্রী নাকভি বলেন, রাজ্য ওয়াকাফ বোর্ড এবং বিভিন্ন ধর্মীয় সামাজিক সংগঠনগুলির উদ্যোগের ফলে ৮ ও ৯ এপ্রিল মুসলমানরা সবেবরাত বাড়িতে থেকেই পালন করেছেন। যা অত্যন্ত প্রশংসিত হয়েছে। মন্ত্রী বলেন, করোনা ভাইরাসের মোকাবিলায় দেশজুড়ে সব মন্দির, মসজিদ গুরুদুয়ারা, গীর্জা সহ ধর্মীয় প্রতিষ্ঠানগুলিতে যে কোনো ধর্মীয় অনুষ্ঠান বাতিল করা হয়েছে। ঐতিহ্য অনুসারে মসজিদ, দরগা, ইমামবাড়া,, ঈদগা, মাদ্রাসা সহ বিভিন্ন ধর্মীয়স্থানে রমজান মাসে নামাজ এবং ইফতারের আয়োজন করা হয়। কিন্তু এবছর করোনা মহামারীর কারণে সামাজিক দূরত্ব বজায় রাখতে হবে।
শ্রী নাকভি আরো বলেন, শুধুমাত্র মসজিদ এবং ধর্মীয় স্থানেই নয় পবিত্র রমজান মাসে মুসলমানরা যেসব জায়গায় জড়ো হয়ে ধর্মীয় আচার অনুষ্ঠান পালন করেন, সেখানে লকডাউনের নিয়ম মেনে চলতে হবে। তিনি বলেন, প্রধানমন্ত্রী শ্রী নরেন্দ্র মোদী, আবেদনের প্রেক্ষিতে লকডাউনের নীতি নির্দেশিকা মেনে চলতে হবে। অসাবধানতা বসত যে কোনো আচরণই আমাদের পরিবার, সমাজ এবং সারা দেশের পক্ষে ক্ষতিকারক।
(CG/CB
রাষ্ট্রপতিরসচিবালয়
রাষ্ট্রপতি সাহসিকতার জন্য পুরস্কার প্রদান করেছেন
নতুন দিল্লি, ১০ই মে, ২০২২
রাষ্ট্রপতি শ্রী রামনাথ কোবিন্দ ১০ই মে নতুন দিল্লির রাষ্ট্রপতি ভবনে প্রতিরক্ষা অলঙ্করণ সমারোহের প্রথম পর্বে সশস্ত্র বাহিনীর সদস্যদের সাহসিকতা এবং বিশেষ পরিষেবা প্রদানের স্বীকৃতি হিসেবে সম্মানিত করেছেন। অনুষ্ঠানে উপরাষ্ট্রপতি, প্রধানমন্ত্রী ও প্রতিরক্ষা মন্ত্রী সহ বিশিষ্টজনেরা উপস্থিত ছিলেন।
পদক প্রাপকদের তালিকা এবং অনুষ্ঠানের ছবি দেখার জন্য https://static.pib.gov.in/WriteReadData/specificdocs/documents/2022/may/doc202251054201.pdf লিঙ্কে ক্লিক করুন।
CG/CB/SFS
(Visitor Counter : 99
কেন্দ্রীয়মন্ত্রিসভা
সেবি এবং ব্রিটেনের ফিনান্সিয়াল কন্ডাক্ট অথরিটির মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ব্রিটেনের ফিনান্সিয়াল কন্ডাক্ট অথরিটির সঙ্গে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া -র নতুন বিকল্প বিনিয়োগ তহবিল ব্যবস্থাপনা নির্দেশিকা  সংক্রান্ত চুক্তি স্বাক্ষরের প্রস্তাব অনুমোদন করা হয়েছে।
ইউরোপীয় ইউনিয়ন থেকে বের হয়ে যাওয়ার আগে ব্রিটেন জানায় সংশোধিত সমঝোতাপত্র স্বাক্ষরিত না হলে সেবির সঙ্গে কোনরকম আর্থিক লেনদেনের সংস্থান থাকবে না। সেই কারণেই সেবিকে একটি সমঝোতাপত্র স্বাক্ষরের অনুরোধ জানানো হয়। এর ফলে, ভারতে কর্মসংস্থানের ক্ষেত্রে কোন প্রভাব পড়বে না।
ইউরোপীয় ইউনিয়নের বিকল্প বিনিয়োগ তহবিল ব্যবস্থাপনা নির্দেশিকার আওতায় ইউরোপীয় ইউনিয়ন এবং তার বাইরে থাকা কর্তৃপক্ষের সঙ্গে সেবি একটি দ্বিপাক্ষিক চুক্তি স্বাক্ষর করেছিল। ২০১৪-র ২৮ জুলাই স্বাক্ষরিত সেই চুক্তিতে এফসিএ-ও অন্তর্ভুক্ত ছিল। পরবর্তীতে ব্রিটেন ইউরোপীয় ইউনিয়ন থেকে বেরিয়ে যাওয়ায় নতুনভাবে এই চুক্তি করার প্রয়োজন দেখা দেয়।
CG/CB/DM
(Visitor Counter : 84
মন্ত্রিসভারঅর্থনৈতিকবিষয়সংক্রান্তকমিটি
২০১৯-২০ চিনি মরশুমে উদ্বৃত্ত মজুত খালি করতে চিনি রপ্তানিতে মন্ত্রিসভার অনুমোদন
নয়াদিল্লি, ২৮ অগাস্ট, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে ২০১৯-২০ চিনি মরশুমে চিনি কলগুলিকে রপ্তানি খাতে মেট্রিক টন প্রতি ১০ হাজার ৪৪৮ টাকা হারে ভর্তুকি দেওয়া সিদ্ধান্ত হয়েছে। ভর্তুকি বাবদ সরকারের ব্যয় হবে প্রায় ৬ হাজার ২৬৮ কোটি টাকা।
উল্লেখ করা যেতে পারে, ২০১৯-২০ চিনি মরশুমে চিনি কলগুলির জন্য সর্বোচ্চ ৬০ লক্ষ মেট্রিক টন চিনি রপ্তানির যে সীমা ধার্য করা হয়েছে, তার ভিত্তিতেই এই ভর্তুকি পাওয়া যাবে।
চিনির মূল্য বকেয়া চিনিকলগুলির পক্ষ থেকে কৃষকদের অ্যাকাউন্টে সরাসরি ভর্তুকির টাকা জমা পড়বে।
২০১৭-১৮ এবং ২০১৮-১৯ চিনি মরশুমে অতিরিক্ত চিনি উৎপাদনের প্রেক্ষিতে সরকার একাধিক ব্যবস্হা নিয়েছে। আসন্ন ২০১৯-২০ চিনি মরশুমে চিনির মজুত ভান্ডারের পরিমাণ দাঁড়াবে প্রায় ১৪২ লক্ষ মেট্রিক টন। মরশুম শেষে চিনি মজুতের পরিমাণ দাঁড়াবে ১৬২ লক্ষ মেট্রিক টন।
SSS/BD/NS
(Visitor Counter : 79
বিদেশমন্ত্রক
আলিপুরদুয়ার জেলায় চালু হচ্ছে ডাকঘরে পাসপোর্ট সেবা কেন্দ্র
কলকাতা ১৯ ডিসেম্বর, ২০১৮
পশ্চিমবঙ্গের আলুপুরদুয়ার জেলায় ডাকঘরে পাসপোর্ট সেবা কেন্দ্র চালু হচ্ছে। আগামী ২৯ ডিসেম্বর আলিপুরদুয়ারের বক্সা ফেডার রোডে আদালত চত্বরে ডাকঘরে এই পাসপোর্ট সেবা কেন্দ্রটির উদ্বোধন হবে। প্রথম দু’দিন অর্থাৎ ২৮ ও ২৯শে ডিসেম্বর যথাক্রমে পাঁচটি ও দশটি অ্যাপয়েন্টমেন্ট নেওয়া হবে। সকাল ১০টা থেকে কাজ শুরু হবে। ২৬শে ডিসেম্বর বিকেল সাড়ে তিনটে থেকে www.passportindia.gov.in – এই ওয়বেসাইট থেকে অ্যাপয়েন্টমেন্ট নেওয়া যাবে। তৎকাল, বকেয়া থাকা ফাইল, ওয়াক-ইন এবং পিসিসি আবেদনপত্র গ্রহণ করা হবে। ৩১শে ডিসেম্বর থেকে ৪০টি অ্যাপয়েন্টমেন্ট গ্রহণ করা হবে।
পাসপোর্ট আবেদনকারীদের তাঁদের অনলাইন আবেদনের রেফারেন্স নম্বর শীট ও অন্যান্য প্রয়োজনীয় নথিপত্র, সচিত্র পরিচয়পত্র, ঠিকানার প্রমাণপত্র, জন্মের তারিখের প্রমাণ এবং ভ্রমণের উদ্দেশ্য সম্পর্কিত কাগজের স-প্রত্যায়িত জেরক্স কপি আনতে হবে। ওপরে উল্লিখিত ওয়েবসাইট থেকে নথি সম্পর্কিত বিস্তারিত তথ্য জানা যাবে। আবেদনকারীরা অনলাইন পেমেন্ট ব্যবস্থাপনায় পাসপোর্টের ফি জমা করতে পারবেন।
CG/PM/SB
(Visitor Counter : 155
দক্ষতাউন্নয়নওশিল্পোদ্যোগমন্ত্রক
দেশে দক্ষতা উন্নয়নে বর্তমান অগ্রগতি
নয়াদিল্লি, ১৮ সেপ্টেম্বর, ২০২০
স্বল্পমেয়াদি দক্ষতা উন্নয়ন কর্মসূচি কার্যকর করার জন্য কেন্দ্রীয় দক্ষতা উন্নয়ন ও শিল্পোদ্যোগ মন্ত্রক ২০১৬ থেকে ২০২০ পর্যন্ত প্রধানমন্ত্রী কৌশল বিকাশ যোজনা রূপায়ণ করে আসছে। গত তিন বছরে, চলতি বছরের ১৭ মার্চ পর্যন্ত সারা দেশের ৮৮ লক্ষ ৯১ হাজার প্রার্থীকে কর্মসূচির আওতায় প্রশিক্ষণ দেওয়া হয়েছে। গত তিন বছরে প্রধানমন্ত্রী কৌশল বিকাশ যোজনা ২.০ স্বল্পমেয়াদি প্রশিক্ষণ ও আগাম প্রশিক্ষণের স্বীকৃতি সংক্রান্ত উদ্যোগের আওতায় পশ্চিমবঙ্গের ২০১৭-১৮-তে ৯১,১৪২ জন, ২০১৮-১৯-এ ৮১,৫৬৫ জন এবং ২০১৯-২০-তে ১ লক্ষ ৮৪ হাজার ৩৫৬ জন প্রার্থীকে এই কর্মসূচির আওতায় প্রশিক্ষণ দেওয়া হয়েছে বা আগাম প্রশিক্ষণের স্বীকৃতি দেওয়া হয়েছে। উপরোক্ত স্বল্পমেয়াদি প্রশিক্ষণ কর্মসূচি ছাড়াও মন্ত্রকের অধীন প্রশিক্ষণ সংক্রান্ত মহানির্দেশকের কার্যালয়ের পক্ষ থেকে এক বছর বা দু'বছর মেয়াদি বৃত্তিমূলক / দক্ষতা প্রশিক্ষণ কোর্স পরিচালনা করা হয়। এই প্রশিক্ষণ কোর্সের আওতায় শিল্প প্রশিক্ষণ প্রতিষ্ঠানগুলিতে দীর্ঘমেয়াদি ভিত্তিতে বৃত্তিমূলক প্রশিক্ষণ দেওয়া হয়ে থাকে। পশ্চিমবঙ্গে শিল্প প্রশিক্ষণ প্রতিষ্ঠানগুলির মাধ্যমে ২০১৭-১৯ পর্যন্ত নথিভুক্ত প্রশিক্ষণাধীন প্রার্থীর সংখ্যা যথাক্রমে ২৮,৯৩৩, ৩৩,৪৬১ এবং ৩২,৭৬২।
রাজ্যসভায় আজ এক লিখিত জবাবে এই তথ্য দেন দক্ষতা উন্নয়ন ও শিল্পোদ্যোগ প্রতিমন্ত্রী শ্রী আর কে সিং।
(CG/BD/DM
বিজ্ঞানওপ্রযুক্তিমন্ত্রক
কম কার্বন নিঃসরণ করে জ্বালানী সাশ্রয় পদ্ধতিতে হাইড্রোজেন উৎপাদনে নতুন পন্থা উদ্ভাবন করেছেন এআরসিআই – এর বিজ্ঞানীরা
নয়াদিল্লি, ১০ ফেব্রুয়ারি, ২০২২
ভারতীয় বিজ্ঞানীরা স্বাভাবিক তাপমাত্রা ও বায়ু চাপে মিথানল-জলের মিশ্রণ থেকে জলের তড়িৎ বিশ্লেষণ করে ৯৯.৯৯ শতাংশ বিশুদ্ধ হাইড্রোজেন উৎপাদনের একটি পদ্ধতি উদ্ভাবন করেছেন। জীবাশ্ম জ্বালানী ভান্ডার ক্রমশ কমতে থাকায় এর বিকল্প হিসাবে হাইড্রোজেন ব্যবহার করা নিয়ে নানা পরীক্ষা-নিরীক্ষা চলছে। পেট্রোল, ডিজেল, তরল পেট্রোলিয়াম গ্যাসের মতো বিভিন্ন রাসায়নিক জ্বালানী থেকে প্রতি কেজিতে ঘণ্টায় ১২-১৪ কিলোওয়াট জ্বালানী উৎপাদিত হয়। সেখানে প্রতি কেজি হাইড্রোজেন থেকে ঘণ্টায় ৪০ কিলোওয়াট জ্বালানী উৎপাদন হতে পারে। জলের মধ্যে প্রচুর পরিমাণে হাইড্রোজেন থাকায় এটি ব্যয় সাশ্রয়ী। এছাড়াও, প্রাকৃতিক গ্যাস, পেট্রোলিয়াম ও বায়োমাস থেকেও হাইড্রোজেন উৎপাদন করা সম্ভব। ভারতে স্বচ্ছ জ্বালানীর জন্য পরিবেশ-বান্ধব হাইড্রোজেন ব্যবহারের উপর গুরুত্ব দেওয়া হচ্ছে। এক্ষেত্রে সুসংহতভাবে জলকে তড়িৎ বিশ্লেষণ করে হাইড্রোজেন উৎপাদনের জন্য নানা পরীক্ষা-নিরীক্ষা চলছে।
কেন্দ্রীয় বিজ্ঞান ও প্রযুক্তি দপ্তরের স্বায়ত্ত্ব শাসিত সংস্থা ইন্টারন্যাশনাল অ্যাডভান্সড্ রিসার্চ সেন্টার ফর পাওয়ার মেটালার্জি অ্যান্ড নিউ মেটেরিয়ালস্ বা এআরসিআই – এর বিজ্ঞানীরা নতুন একটি পন্থা উদ্ভাবন করেছেন। এখানে স্বাভাবিক তাপমাত্রা ও বায়ুর চাপে তড়িৎ বিশ্লেষণের পাশাপাশি, বৈদ্যুতিক রাসায়নিক পদ্ধতিতে মিথানল পুনর্গঠন করে হাইড্রোজেন উৎপাদন করা হচ্ছে। এই পদ্ধতির সুবিধাজনক দিক হ’ল – এক-তৃতীয়াংশ জলের তড়িৎ বিশ্লেষণ করলেই হাইড্রোজেন উৎপাদন করা সম্ভব হচ্ছে। সাধারণভাবে, ৫৫-৬৫ কিলোওয়াট ঘণ্টা/কেজি হাইড্রোজেনের সাহায্যে জলের তড়িৎ বিশ্লেষণ করা হয়। এআরসিআই ইতিমধ্যেই এই প্রযুক্তির পেটেন্ট পেয়েছে। এই পদ্ধতি প্রয়োগ করলে অনেক কম খরচে হাইড্রোজেন উৎপাদন করা সম্ভব। উৎপাদিত হাইড্রোজেন পুনর্নবীকরণযোগ্য জ্বালানী তৈরির কাজে ব্যবহার করা হয়।
CG/CB/SB
(Visitor Counter : 243
আইনওবিচারমন্ত্রক
প্রেস বার্তা
নতুন দিল্লি, ০৩ জানুয়ারি, ২০২২
ভারতীয় সংবিধানের অনুচ্ছেদ ২১৭ এর ধারা  এবং অনুচ্ছেদ ২২৪ এর ধারা  তে প্রদত্ত ক্ষমতা প্রয়োগে রাষ্ট্রপতি, দেশের প্রধান বিচারপতির সঙ্গে পরামর্শ করে হাইকোর্টের অতিরিক্ত বিচারপতি/ বিচারপতি নিয়োগ করেছেন। আজ  প্রকাশিত বিজ্ঞপ্তির মাধ্যমে তারা তাদের নিজ নিজ কার্যালয়ের দায়িত্বভার গ্রহণ করেছেন।
কলকাতা হাইকোর্টের অতিরিক্ত বিচারপতি অনিরুদ্ধ রায়-কে কলকাতা হাইকোর্টেরই বিচারপতি হিসেবে নিয়োগ করা হয়েছে। বম্বে হাইকোর্টের অতিরিক্ত বিচারপতি মাধব জয়াজিরাও জমদার-কে বম্বে হাইকোর্টের বিচারপতি হিসেবে নিয়োগ করা হয়েছে। পাশাপাশি বম্বে হাইকোর্টের অতিরিক্ত বিচারপতি অমিত ভালচন্দ্র বোরকার, বম্বে হাইকোর্টের অতিরিক্ত বিচারপতি শ্রীকান্ত দত্তাত্রেয় কুলকার্নি ও বম্বে হাইকোর্টেরই অতিরিক্ত বিচারপতি অভয় আহুজা-কে ২০২২ সালের মার্চ থেকে ১ বছরের নতুন মেয়াদে বম্বে হাইকোর্টেরই অতিরিক্ত বিচারক হিসেবে নিয়োগ করা হয়েছে।
আইন ও ন্যায় বিচার মন্ত্রকের আওতাধীন ন্যায় বিচার দপ্তরের নিয়োগ বিভাগ থেকে একথা জানানো হয়েছে।
CG/SS/SKD/
(Visitor Counter : 105
শ্রমওকর্মসংস্থানমন্ত্রক
২৪০০ আইসোলেশন বেড সুবিধা সহ সারাদেশে ২১টি ইএসআইসি হাসপাতালকে কোভিড -১৯ হাসপাতালে রূপান্তরিত করা হয়েছে: সন্তোষ গাঙ্গোয়ার
নতুন দিল্লি, ৮ আগস্ট, ২০২০
কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গোয়ার এবং হরিয়ানার মুখ্যমন্ত্রী মনোহর লাল খাট্টর শুক্রবার ভিডিও কনফারেন্সের মাধ্যমে হরিয়ানার ফরিদাবাদের এমপ্লয়ীজ’ স্টেট ইন্সুরেন্স কর্পোরেশন মেডিকেল কলেজ ও হাসপাতালের প্লাজমা ব্যাংকের উদ্বোধন করেছেন।
অনুষ্ঠানে সন্তোষ গাঙ্গোয়ার বলেন, কোভিড -১৯ রোগীদের চিকিত্সার জন্য এই প্লাজমা ব্যাংক একটি অত্যন্ত গুরুত্বপূর্ণ ভূমিকা পালন করবে।
তিনি আরও বলেন কোভিড সংকটের সময় সারাদেশে ২১টি ইসিআইসি হাসপাতালকে কোভিড -১৯ হাসপাতালে রূপান্তর করা হয়েছে। এই হাসপাতালগুলিতে ২৪০০ টিরও বেশি আইসোলেশন বেড, ২০০ ভেন্টিলেটর সহ ৫৫০টি আইসিইউ / এইচডিইউ বেডের সুবিধা রয়েছে। রাজস্থানের আলওয়ার, বিহারের বিহতা ও পাটনা, কর্ণাটকের গুলবার্গা এবং ছত্তিশগড়ের কোরবা -এই চারটি রাজ্যে ইসিআইসি হাসপাতালে প্রায় ১৩০০ শয্যা বিশিষ্ট কোরান্টাইন সুবিধা রয়েছে।
হরিয়ানার ফরিদাবাদ, নতুন দিল্লির বাসাইদরপুর এবং হায়দ্রাবাদের সানথনগর ইএসআইসি হাসপাতালে কোভিড -১৯ পরীক্ষার সুবিধা রয়েছে।
ফরিদাবাদ ও সানথনগর ইএসআইসি হাসপাতালে প্লাজমা থেরাপির ব্যবস্থা রয়েছে এবং হায়দ্রাবাদে গুরুতর অসুস্থ কোভিড-১৯ রোগীদের চিকিৎসার সুবিধা রয়েছে। কোভিড -১৯-এর বিরুদ্ধে লড়াইয়ের জন্য ইএসআইসির উচ্ছ্বসিত প্রশংসা করেন শ্রী গাঙ্গোয়ার।
(CG/SS
প্রধানমন্ত্রীরদপ্তর
হয়সালার পবিত্র মন্দিরগুলিকে ইউনেস্কো বিশ্ব ঐতিহ্যমণ্ডিত স্থানের তালিকাভুক্ত করায় সন্তোষ প্রকাশ প্রধানমন্ত্রীর
নতুন দিল্লি, ১৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হয়সালার পবিত্র মন্দিরগুলিকে ইউনেস্কো বিশ্ব ঐতিহ্যমণ্ডিত স্থানের তালিকাভুক্ত করায় সন্তোষ প্রকাশ করেছেন।
এক্স হ্যান্ডেলে ইউনেস্কোর একটি পোস্ট শেয়ার করে প্রধানমন্ত্রী বলেন:
“ভারতের জন্য আরও গর্বের মুহূর্ত!
হয়সালার পবিত্র মন্দিরগুলিকে বিশ্ব ঐতিহ্যমণ্ডিত স্থানের তালিকাভুক্ত করা হয়েছে। এই মন্দিরগুলির সৌন্দর্য ও সূক্ষ্ম কারুকাজ ভারতের সমৃদ্ধ সাংস্কৃতিক ঐতিহ্য এবং আমাদের পূর্বপুরুষদের অনন্যসাধারণ কারুশিল্পের পরিচায়ক।”
(AC/PM/AS
উত্তর-পূর্বাঞ্চলেরউন্নয়নসংক্রান্তমন্ত্রক
আত্মনির্ভর ভারত প্যাকেজের আওতায় উত্তর পূর্বের ৮টি রাজ্যের প্রতিটির জন্য সরকার ২০০কোটি টাকা করে বরাদ্দ করেছে
নতুনদিল্লি, ১৮ই ফেব্রুয়ারি, ২০২১
উত্তর-পূর্বাঞ্চলের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী,অভিযোগ, পেনশ্ আণবিক শক্তি ও মহাকাশ দপ্তরের প্রতিমন্ত্রী ডক্টর জিতেন্দ্র সিং জানিয়েছেন ২০২০ সালে ১২ই অক্টোবর যে আত্মনির্ভর ভারত প্যাকেজ ঘোষণা করা হয়েছিল, সেই প্যাকেজের আওতায় মূলধন ব্যয় উৎসাহিত করার জন্য আটটি উত্তর-পূর্বাঞ্চলের রাজ্যের জন্য ৫০ বছরের বিশেষ সুদ মুক্ত ঋণের ব্যবস্থা করা হয়েছে। এ বাবদ উত্তর-পূর্বাঞ্চলের প্রত্যেক রাজ্যের জন্য 200 কোটি টাকা বরাদ্দ করা হয়েছে। রাজ্যসভায় আজ এক প্রশ্নের লিখিত জবাবে মন্ত্রী এ তথ্য জানিয়েছেন। তিনি আরো বলেছেন আত্মনির্ভর ভারত প্যাকেজ এক, দুই এবং তিন কেন্দ্র যথাক্রমে ১৩ই মে ও ১৭ই মে এবং ১২ই অক্টোবর, ১২ই নভেম্বর ঘোষণা করেছিল ।
কোভিড-১৯ মহামারীর বিরুদ্ধে লড়াইয়ে এবং দেশকে আত্মনির্ভর করে তোলার জন্য, বিভিন্ন দীর্ঘমেয়াদী প্রকল্প, কর্মসূচি ও নীতি আত্মনির্ভর ভারত প্যাকেজের আওতায় ঘোষণা করা হয়েছে। এই প্যাকেজ এবং প্রকল্পগুলি উত্তর-পূর্ব ভারত সহ গোটা দেশে আত্মনির্ভর ভারত অভিযান এর আওতাভুক্ত।
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন মন্ত্রকের কাজের বার্ষিক পর্যালোচনা – ২০১৮
জাতীয় ঐতিহ্যপূর্ণ শহর উন্নয়ন যোজনায়  ১২টি শহরের পুনর্নবীকরণের কাজ চলছে
নয়াদিল্লি, ২৬ ডিসেম্বর, ২০১৮
কেন্দ্রীয় আবাসন এবং পৌর বিষয়ক মন্ত্রক ভারতীয় শহরগুলির পুনর্নবীকরণ ও রূপান্তরের লক্ষ্যে ৬ লক্ষ ৮৫ হাজার ৭৫৮ কোটি টাকারও বেশি অর্থ বিনিয়োগে এক অত্যন্ত উচ্চাকাঙ্খী প্রকল্প রূপায়ণের কাজ চালাচ্ছে। ইতিমধ্যেই জাতীয় ঐতিহ্যপূর্ণ শহর উন্নয়ন যোজনায়  ১২টি শহরের পুনর্নবীকরণের কাজ চলছে। ২০১৫-র ২১ জানুয়ারি দেশে ১২টি বিখ্যাত ঐতিহ্যপূর্ণ শহর, আজমের, অমরাবতী, অমৃতসর, বাদামী, দ্বারকা, গয়া, কাঞ্চিপুরম, মথুরা, পুরী, বারানসী, ভেলানকান্নী এবং ওয়ারাঙ্গল – এর পুনর্নবীকরণের কাজ শুরু হয়েছে। ২০১৮’য় এর মধ্যে ৭টি শহরের গুরুত্বপূর্ণ ২০টি প্রকল্পের জন্য ১৪০.১৪ কোটি টাকা ব্যয়ে কাজ শেষ হয়েছে। প্রাচীন এই শহরগুলিতে প্রবেশের এবং এখানকার পর্যটন কেন্দ্রগুলিতে যাতায়াতের জন্য সড়ক উন্নয়নের কাজ শেষ হয়েছে। তিনটি শহরে পার্ক ও উদ্যান তৈরি হয়েছে। প্রাচীন কয়েকটি শহরের পর্যটক আকর্ষণ বৃদ্ধির লক্ষ্যে তিনটি প্রকল্পের কাজ সম্পূর্ণ হয়েছে। অমৃতসরের রামবাগ গেট এবং বারানসীর টাউন হলে নবীকরণের কাজ সম্পূর্ণ হয়েছে। এছাড়া, এইসব শহরে বড় জলাশয়গুলি পুনর্নবীকরণের কাজও চালানো হচ্ছে।
পাঞ্জাবের মহারাজা রঞ্জিৎ সিং – এর শাসনকালে রামবাগ তোরণের নির্মাণ হয়েছিল। প্রাচীন এই ঐতিহ্যপূর্ণ সৌধটির মর্যাদা পুনরুদ্ধারের কাজ সম্পূর্ণ হয়েছে। এছাড়া, বারানসীতে ১৮৭০ সালে ভিজিনগরমের মহারাজা কর্তৃক নির্মিত টাউন হলের পুনর্নবীকরণের কাজও সম্পূর্ণ হয়েছে। অনুরূপভাবে, সম্রাট জাহাঙ্গীরের স্মৃতি বিজরিত একটি স্থানে সুভাষ উদ্যান গড়ে তোলার কাজও এ বছরের সেপ্টেম্বর মাসে সম্পূর্ণ হয়েছে। ওড়িশার বিখ্যাত তীর্থ ক্ষেত্র পুরীর সমুদ্রতটে উন্নয়নের কাজ চালানো হয়েছে। এছাড়া, বর্জ্য জল পরিশ্রুত করে এবং তা ব্যবহার করে একটি সুন্দর উদ্যানও সেখানে গড়ে তোলা হয়েছে। এর ফলে, এই অঞ্চলটির প্রতি পর্যটকদের আকর্ষণ বহু গুণ বৃদ্ধি পেয়েছে।
CG/PB/SB
(Visitor Counter : 142